JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Netanyahu paljastas ÜRO Peaassambleel Iraani tuumasaladusi
EL seab karmid tingimused palestiinlaste õpikutele
Palestiinlased viivad Jeruusalemma küsimuse Haagi kohtusse
Juba enne ÜRO peaassambleed vihjati Iisraelist,
et peaminister Netanyahu kõne ÜROs tuleb plahvatuslik.
Nii see oligi,
sest ta tutvustas tõendeid, et Iraan oli varjanud IAEA eest
oma teist tuumaprogrammiga seotud salajast projekti selle kõrval,
mis oli avaldatud IAEA-le ja P5+1 maadele,
mille alusel sõlmiti kuulus tuumalepe ja millest USA kevadel taganes.
Netanyahu ütles: "Saime aasta algul pool tonni Iraani salaprotokolle
ja tuumaprogrammiga seotud materjali.
Paljastasime neid vastavalt sellele, kuidas neid IAEA-le tõlgiti,
kuid nad pole liigutanud sõrmegi nende uurimiseks.
Me pole Iisraelis nii naiivsed.
Jälgime kõikvõimalikel viisidel sellise riigi ettevõtmisi,
kes kuulutab pidevalt oma Iisraeli hävitamise eesmärki."
Netanyahu tutvustas koosolekulistele ka kaarti salajase rajatise asukohaga
ning selle pilti väljastpoolt.
Lisaks mainis ta, et augustis ja septembris
eemaldasid iraanlased rajatisest 15 kg radiaktiivset materjali,
mis paigutati eri paikadesse Teheranis.
Iraani esindaja muidugi eitas Netanyahu väiteid,
kuigi viimasel oli detailset materjali
ja infot seal asuva 15 furgooni kohta,
kus asub hinnanguliselt kokku
ca 300 tonni tuumatehnikaks vajalikke vahendeid.
Netanyahu õhutas ÜRO peasekretäri andma IAEA juhile korraldust
kiirustada inspektsioonidega koha peal,
enne kui on liiga hilja.
Ka USA president oli teadlik Iisraeli uutest paljastustest Iraanis,
sest tema avakõne sisaldas jõulist kriitikat Iraani suunas
seoses selle pürgimustega laiendada terrorismi toetavat tegevust,
ehitada baase Süüriasse ja Iraaki ning hävitada Iisraeli.
Oma saavutuste osas majanduse alal ja mujal
Trump tagasihoidlik polnud.
Iraan aga süüdistas USAd katsete eest majanduskriisi tekitada
ja Iisraeli naaberriikide ähvardamise eest tuumarelvaga.
Iraani enda välispoliitilisi sihte Iisraeli riigi ja valitsuse hävitamiseks
riigi ÜRO esindaja ei maininud.
Vene luurelennuki allatulistamisest tekkinud tüli Iisraeli ja Venemaa vahel
paistab vaid süvenevat ja võib viia uute konfliktide võimaluseni.
Kuigi Vene president Putin saatis oma erinõuniku Iraani
arutama võimalust, et Iraan lõpetaks relvade toimetamise Süüriasse,
ei paista see vilja kandnud olevat.
Vene välisministri Sergei Lavrovi teatel saatis Venemaa
juba septembri lõpus Süüriasse uusi S-300 õhutõrjesüsteeme,
kuigi nii USA kui Iisrael olid palunud selle peatada.
Ekspertide sõnul varustab Venemaa nüüd Süüria armee seadmetega,
millega saab takistada Süürias Iisraeli õhurünnakuid.
Iisrael nimetas Venemaa uusi samme vastutustundetuks
ja et Iraan kasutab neid ära uute sõjaliste baaside rajamiseks.
"Iisrael jätab endale igal juhul õiguse nullida kõik vastavad katsed,
kes ja kus neid ka ei teeks,
mis võivad ohustada riigi ja selle kodanike julgeolekut,"
ütles peaminister Netanyahu.
Ei möödu ühtki saadet,
ilma et peaksime rääkima Hamasi uutest vägivaldsustest Gaza piiril.
Nädala eest tegi Hamas seni suurima rünnaku
Iisraeli valvatava Gaza piiri vastu.
Hamas oli mobiliseerinud piiritara eri kohtadesse
ca 20 000 meeleavaldajat, et katsetada sellest läbimurdmist.
Seekord oli tegu viimase kolme kuu jõulisima katsega.
Nende tulemusel hukkus seitse ja viga sai sadu palestiinlasi.
Hamasi toetajail õnnestus läkitada Iisraeli
kümneid tuulelohesid ja õhupalle.
mis tekitasid Negevis 11 uut metsa- ja maastikupõlengut.
Iisraeli armeel õnnestus peatada kõik piiritara murdmise katsed
ja Hamasi toetajate Iisraeli tungimised.
EL eelarvekomisjon kiitis heaks
ca 15 mln eurose abiraha külmutamise
Palestiina omavalitsusele (PO).
Samm on esialgu tinglik,
sest PO-le anti aega 24.10 toimuva lõpliku hääletuseni,
lubada eemaldada ringlusest õpikud,
mis sisaldavad vihaõhutamist ja võltsajaloo õpetamist.
Tegu on aastail 2016-2017 trükitud õpikutega,
kus on rohkesti õpetuslikke vigu, vägivalla õpetamist,
vihaõhutamist eriti Iisraeli vastu,
märterluse imetlemist ja džihaadi soovitamist.
Pildil on ühe Tul Karemis asuva kooli klassiruum.
Eelarvekomisjoni esimehe Ingeborg Grässle sõnul
peab PO viima õpikute sisu kooskõlla UNESCO standarditega
ja nende õpetuslik sisu tuleb suunata rahule ja sallivusele.
EL 2016. a vastuvõetud õppekava
peab suunduma ja viitama ühiselt aktsepteeritud väärtustele.
Palestiinlaste õpikud
on juba aastakümneid sisaldanud mainitud vihakõne elemente,
nii et vaevalt on oodata kiiret hoiakute muutumist,
kuid vähemalt suund oleks õige.
Palestiina omavalitsus (PO)
esitas Rahvusvahelisse Kohtusse (ICJ) Haagis, Hollandis,
kaebuse USA vastu.
See puudutab USA Kongressi otsust
tunnustada Jeruusalemm Iisraeli pealinnaks
ja kolida sinna riigi saatkond.
Formaalselt paluvad palestiinlased,
et kohus käsiks USA-l peatada diplomaatilised ülesanded
Jeruusalemma pühas linnas,
sest need on vastuolus rahvusvaheliste lepingutega.
Põhejnduseks tuuakse
1961. a Viini konventsiooni diplomaatiliste suhete resolutsioon
mille järgi palestiinlaste tõlgenduses
kontrollib Iisrael Jeruusalemma vaid sõjaliselt,
mistõttu riigi omandiõigus linnale on küsitav.
Palestiina pole aga iseseisev riik, vaid üksnes vaatlejariik,
kelle positsiooni pole seni tunnustanud ei ÜRO Julgeolekunõukogu,
USA ega Iisrael.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee